b'\n_START_ARTICLE_\nSerradora\n_START_PARAGRAPH_\nUna serradora \xc3\xa9s una instal\xc2\xb7laci\xc3\xb3 industrial o artesanal dedicada a la serrada de fusta._NEWLINE_Les serradores s\xc3\xb3n ind\xc3\xbastries de primera transformaci\xc3\xb3 de la fusta; proveeixen de productes semi-acabats que generalment s\xc3\xb3n destinats a una ind\xc3\xbastria de segona transformaci\xc3\xb3 (fusteria, ebenisteria, construcci\xc3\xb3, etc.) encarregades de fabricar objectes o parts d\'objectes de consum._NEWLINE_Les primeres serres mec\xc3\xa0niques eren mogudes per un mol\xc3\xad, de manera que, les serradores, estaven situades tradicionalment a les proximitats dels cursos d\'aigua.\n_START_SECTION_\nSerradores sense localitzaci\xc3\xb3 fixa\n_START_PARAGRAPH_\nA la d\xc3\xa8cada de 1920 es van comen\xc3\xa7ar a utilitzar serradores "sense localitzaci\xc3\xb3 fixa" de manera que el campament de la serradora pogu\xc3\xa9s canviar de situaci\xc3\xb3 geogr\xc3\xa0fica. Aquestes serradores es podien traslladar d\'un lloc a l\'altre gr\xc3\xa0cies a la caldera d\'aigua incorporada que convertia l\'agua en vapor per fer moure les serres (semblant a la m\xc3\xa0quina de vapor dels ferrocarrils). _NEWLINE_Despr\xc3\xa9s de la baixa de demanda de fustes natives aquestes serradores que tenien costos molt alts de manteniment i eren operats per m\xc3\xa9s de 12 persones, van passar a convertirse en les serradores modernes que s\'utilitzen en feines de menor producci\xc3\xb3 a causa de la manca de fusta nativa i que s\xc3\xb3n operades per no m\xc3\xa9s de 3 \xc3\xb3 4 persones i reben el nom de serradores m\xc3\xb2bils.'